PROCES-VERBAL


Încheiat astăzi, 29 noiembrie 2018, cu ocazia lucrărilor şedinţei ordinare a Consiliului Local al comunei Cristeşti,  convocată în baza dispoziţiei primarului comunei Cristeşti nr. 167 din 23 noiembrie 2018 şi adusă la cunoştinţa consilierilor locali prin convocatorul înregistrat la comuna Cristeşti sub nr.6504 din 23 noiembrie 2018, iar la cunoştinţa locuitorilor comunei prin afişarea acestora la avizierul din clădirea sediului administrativ al Primăriei comunei Cristeşti. 
Şedinţa s-a desfăşurat în sala de ședințe din clădirea sediului administrativ al Primăriei comunei Cristeşti. 
În urma apelului nominal al consilierilor locali s-a constatat că ședința a fost legal constituită, fiind prezenți 14 consilieri locali în funcție, respectiv: Almășan Emil,  Belean Manuel, Bereczki Zalan, Bian Ilarie, Chiorean Anghel, Csegzi Attila,  Gidofalvi Lorand-Laszlo, Janosi Maria, Madarasz Jeno-Szabolcs, Mailat Viorel-Ioan, Mureșan Ionel-Nicolaie, Nagy Hunor, Obreja Ioan şi Vas Avram-Stelian. 
La şedinţa Consiliului Local a participat doamna Kovacs Edit, primarul comunei Cristești,   precum şi subsemnata în calitate de secretar al comunei. A fost invitat să participe la ședinta Consiliului Local și domnul Gabor Alexandru supleant pe listele de consilieri locali cu care PNL a participal la alegerile locale din 5 iunie 2016.
Președintele de ședință, ales prin HCL nr.46/28 august 2018, CL nr.HCLdomnul consilier  Bereczki Zalan i-a salutat pe cei prezenți, a constatat că este cvorum și a declarat ședința Consiliului Local deschisă. 
Domnul consilier  Bereczki Zalan a supus aprobării Consiliului Local următoarele:
- procesul-verbal întocmit cu ocazia ședinței ordinare care a avut loc în data de 24 octombrie 2018, acesta a fost aprobat de toți consilierii locali prezenți la ședință;
-procesul-verbal întocmit cu ocazia ședinței extraordinare a Cosiliului Local din data de 31 noiembrie 2018, care a fost aprobat cu 13 voturi ”pentru”, s-a ”abținut” domnul consilier Belean Manuel;
-ordinea de zi propusă pentru sedința ordinară,  care, a fost aprobată de Consiliul local cu 14 voturi ”pentru”,  pe aceasta fiind înscrise următoarele puncte:
1.Proiect de hotărâre privind validarea mandatului de consilier local al domnului Gabor Alexandru, supleantul pentru care PNL - Filiala Județeană Mureș a confirmat în scris că face parte din această organizație
Inițiator Kovacs Edit-primarul comunei Cristești;
2.Proiect de hotărâre pentru modificarea organigramei și a statului de funcții la comuna Cristești
Inițiator Kovacs Edit-primarul comunei Cristești; 
3.Proiect de hotărâre privind prelungirea Contracului de închiriere încheiat cu Inspectoratul Județean de Poliție Mureș și stabilirea chiriei pentru spațiul care face obiectul contractului
Inițiator Kovacs Edit, primarul comunei Cristești;
4.Proiect de hotărâre privind prelungirea Contracului de închiriere nr.5489/2012 încheiat cu Azomureș SA
Inițiator Kovacs Edit, primarul comunei Cristești;
5.Proiect de hotărâre privind acordul pentru realizarea lucrării ”Acces Reprezentanță RAR Mureș”
Inițiator Kovacs Edit-primarul comunei Cristești; 
6.Proiect de hotărâre pentru modificarea și completarea inventarului bunurilor care aparțin domeniului public al comunei Cristești
Inițiator Kovacs Edit- primarul comunei Cristești;
7.Proiect de hotărâre privind stabilirea taxei speciale de salubrizare  pentru persoanele  fizice din comuna Cristești
Inițiator Kovacs Edit- primarul comunei Cristești;  
8.Proiect de hotarăre privind aprobarea documentației tehnico-economice și a indicatorilor tehnico-economici ai obiectivului de investiții ”Amenajare punct de igienă în comuna Cristești”
Inițiator Kovacs Edit- primarul comunei Cristești;
9.Proiect de hotarăre privind implementarea proiectului ”Amenajare punct de igienă în comuna Cristești”
Inițiator Kovacs Edit- primarul comunei Cristești;
10.Proiect de hotărâre privind alegerea președintelui de ședință
Inițiator Kovacs Edit-primarul comunei Cristești; 
11.Diverse.			
1.Proiect de hotărâre privind validarea mandatului de consilier local al domnului Gabor Alexandru, supleantul pentru care PNL - Filiala Județeană Mureș a confirmat în scris că face parte din această organizație
Președintele de ședință a prezentat proiectul de hotărâre, iar Comisia de validare  a Consiliului Local al comunei Cristești, aleasă prin HCL nr.1/24.06.2018, modificată și completată prin HCL nr.29 din 31 iulie 2018, a prezentat procesul-verbal întocmit în urma examinării legalității alegerii domnului Gabor Alexandru ca și consilier local, prin care a propus validarea dânsului în funcția de consilier local. 
Președintele de ședință a supus aprobării Consiliului Local proiectul de hotărâre, au votat ”pentru” toți consilierii locali prezenți, astfel că Hotărârea privind validarea mandatului de consilier local al domnului Gabor Alexandru, supleantul pentru care PNL - Filiala Județeană Mureș a confirmat în scris că face parte din această organizație  s-a adoptat   cu 14 voturi ”pentru”.
Fiind prezent în sala de ședințe domnul Gabor Alexandru a fost invitat să depună jurământul prevăzut de art.32 alin.1 din Legea nr. 215/2001. Jurământul a fost depus conform prevederilor legale, drept pentru care domnul Gabor Alexandru a fost invitat să ia parte la lucrările ședinței ordinare a Consiliului Local, numărul consilierilor locali în funcție fiind din acel moment 15.
2.Proiect de hotărâre pentru modificarea organigrameni și a statului de funcții la comuna Cristești
Domnul consilier Bereczki Zalan a prezentat proiectul de hotărâre, preşedintele de şedinţă, a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Domnul consilier Mureșan Ionel-Nicolaie a întrebat dacă sunt modificări în ceea ce privește numărul de posturi. Doamna primar a arătat că s-a propus un post de consilier juridic și un post de referent la Căminul Cultural, care va fi ocupat la data la care acesta va fi funcțional, dar că trebuia cuprins în statul de funcții. Domnul consilier a arătat că a fost angajat ”tractorist”, dar nu vede în ce măsură i se justifică activitatea, doamna primar a arătat că a fost angajat șofer pentru mașina primăriei, și că acesta a condus când a fost nevoie și buldoexcavatorul, a mai arătat că postul de șofer a existat și înainte, dar că a fost vacant, și că era necesar să se angajeze o persoană pe acest post, pentru că nici dânsa, nici domnul viceprimar nu sunt angajați de șofer, cu toate acestea dânșii au condus autoturismul, ducând personalul primăriei unde era necesar, și că fiind achiziționat și buldoexcavatorul este necesar ca cineva cu atestate valabile să lucreze și pe acesta. Doamna primar a mai arătat că după 2 ani și jumătate de mandat dânsa consideră că poate să aprecieze de câți oameni este nevoie pentru a se desfășura activitatea în condiții bune, și a se aduce la îndeplinire toate atribuțiile stabilite în sarcina administrației publice locale. Domnul consilier Bian Ilarie a arătat că după părerea dânsului nu sunt necesari doi juriști la nivelul comunei, și că trebuie renunțat la unul. Domnul consilier Belean Manuel a arătat că în acest caz trebuie renunțat la juristul din aparatul Consiliului Local, pentru că în viitor cheltuielile de funcționare vor fi mai mari decât cele de dezvoltare, propunere cu care și domnul consilier Almășan Emil a fost de acord. Subsemnata, în cazul în care se dorește desființarea postului de jurist din cadrul aparatului  Consiliului Local, l-am rugat pe domnul consilier Almășan (având în vedere calitatea pe care o are de lider de sindicat) să mă consilieze dacă acest lucru este posibil,  ținând seama de faptul că doamna jurist este în concediu pentru creșterea copilului. Domnul viceprimar Anghel Chiorean a arătat că cele 4,5 miliarde atrase din fonduri nerambursabile ”trebuie gestionate”, fiind necesar personal pentru a se duce la îndeplinire atribuțiile. Domnul consilier Belean Manuel a întrebat dacă s-a făcut pe statul de funcții o rocadă, în sensul că doamna Mathe Bianca din consilier personal a devenit, administrator, iar doamna Janosi Maria  va deveni consilier personal al primarului. Doamna primar a arătat că pentru postul de administrator al comunei s-a organizat concurs, la care a fost liber să participe oricine îndeplinea condițiile, și că postul a fost ocupat de doamna Mathe prin concurs, nu prin rocadă. Domnul consilier Almășan Emil a arătat că se impune o modificare în statul de funcții.
Președintele de ședință, a supus aprobării Consiliului Local proiectul de hotărâre,  s-a votat după cum urmează:
-11 voturi ”pentru”;
-1 vot ”contra”- Belean Manuel;
-3 ”abțineri”-Almășan Emil, Csegzi Attila, Mureșan Ionel-Nicolaie.
Hotărârea pentru modificarea organigrameni și a statului de funcții la comuna Cristești a fost adoptată cu 11 voturi ”pentru”.
3.Proiect de hotărâre privind prelungirea Contracului de închiriere încheiat cu Inspectoratul Județean de Poliție Mureș și stabilirea chiriei pentru spațiul care face obiectul contractului.
Prețedintele de ședință a prezentat proiectul de hotărâre și a solicitat comisiilor de specialitate ale Consiliului Local să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultură, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre. 
Președintele de ședință, a supus aprobării Consiliului Local proiectul de hotărâre, au votat ”pentru” toți consilierii locali prezenți, astfel că Hotărârea privind prelungirea Contracului de închiriere încheiat cu Inspectoratul Județean de Poliție Mureș și stabilirea chiriei pentru spațiul care face obiectul contractului s-a adoptat  cu 15 voturi ”pentru”.
4.Proiect de hotărâre privind prelungirea Contracului de închiriere nr.5489/2012 încheiat cu Azomureș SA
 Preşedintele de şedinţă a citit punctul de pe ordinea de zi, și  a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre, după  care a supus aprobării Consiliului Local proiectul de hotărâre au votat ”pentru” toți consilierii locali prezenți, astfel că Hotărârea privind prelungirea Contracului de închiriere nr.5489/2012 încheiat cu Azomureș SA s-a adoptat  cu 15 voturi ”pentru”.
5.Proiect de hotărâre privind acordul pentru realizarea lucrării ”Acces Reprezentanță RAR Mureș”
Domnul Bereczki Zalan a prezentat proiectul de hotărâre, și a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Subsemnata am arătat că se impune introducerea unui articol, art.4, cu următorul conținut ”(1)RAR Mureș își va putea exercita dreptul de acces pe proprietatea publică a comunei Cristești în scopul solicitat cu condiția achitării anuale a tarifului de acces stabilit de Consiliul Local Cristești prin hotărâre, precum și cu condiția încheierii cu comuna Cristești, prin primarul comunei, a unui contract de acces. (2) În cazul nerespectării prevederilor alin.1 acordul exprimat poate fi retras.”, am mai arătat că tarifele se vor stabili de Consiliul Local, cu avizul Consiliului Județean în conformitate cu prevederile art.47 din OUG 43/1997, aceste tarife fiind prevăzute în același articol la alin.7.  Doamna primar a arătat că dânsa a promovat proiectul de hotărâre fără a propune plata tarifului pentru că RAR mai are amplasat un pod de acces, pentru care nu plătește nimic, prin urmare nu consideră că trebuie aplicată altă regulă pentru cel de-al doilea pod construit la 5 m de primul.  Subsemnata am  arătat că pentru exploatarea terenului aflat în prezent în folosința RAR, a fost încheiat inițial un contract de parteneriat, în care comuna era parte, podul fiind probabil construit în baza acelui contract. Domnul consilier Bian Ilarie a arătat că RAR plătește pentru terenul pe care-l folosește o chirie semnificativă pentru bugetul comunei, prin urmare este normal să se aprobe proiectul de hotărâre. Subsemnata am  arătat că am verificat hotărârile Consiliului Județean și tariful nu ar reprezenta o sumă anuală mare pentru RAR, doar că trebuie promovat acel proiect de hotărâre și aprobat în Consiliul Local, ceea ce poate însemna ceva timp.
Președintele de ședință a supus aprobării Consiliului Local proiectul de hotărâre inițiat de doamna primar, s-a votat după cum urmează:
-”pentru”- 12 voturi;
-”abțineri”-3 , respectiv domnii consilieri: Almășan Emil, Belean Manuel, Csegzi Atttila. Hotărârea privind privind acordul pentru realizarea lucrării ”Acces Reprezentanță RAR Mureș” s-a adoptat  cu  12 voturi ”pentru”.
6.Proiect de hotărâre pentru modificarea și completarea inventarului bunurilor care aparțin domeniului public al comunei Cristești
Președintele de ședință a prezentat proiectul de hotărâre și a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Doamna primar a arătat că modificarea și completarea inventarului a fost impusă de măsurătorile efectuate de un topograf, propunerile de modificare corespunzând situației reale, și că în baza acestor modificări străzile din Cristești urmează să se întabuleze în cărțile funciare.
Președintele de ședință, a supus aprobării Consiliului Local proiectul de hotărâre, au votat ”pentru” toți consilierii locali. Hotărârea pentru modificarea și completarea inventarului bunurilor care aparțin domeniului public al comunei Cristești fiind adoptată cu 15 voturi ”pentru”.
7.Proiect de hotărâre privind stabilirea taxei speciale de salubrizare  pentru persoanele  fizice din comuna Cristești
Doamna primar a prezentat proiectul de hotărâre, a arătat că prin hotărârea din anul 2017 s-a stabilit taxa pentru anul 2018, și că până la data la care operatorul care va fi desamnat de Ecolect în urma licitației pentru Zona 2, trebuie să se încaseze taxa pentru serviciul de salubrizare. Doamna primar a arătat că la nivelul ADI Ecolect licitația pentru atribuirea contractului este în curs, și că dânsa va recomanda colegilor din Biroul financiar să le solicite cetățenilor să nu plătească taxa pentru întregul an,  tocmai pentru că de la data la care operatorul care va câștiga licitația își va desfășura și activitatea, iar taxa ar putea să fie diferită. Preşedintele de şedinţă, a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Președintele de ședință a supus aprobării Consiliului Local proiectul de hotărâre au votat pentru toți consilierii locali. Hotărârea privind stabilirea taxei speciale de salubrizare  pentru persoanele  fizice din comuna Cristești adoptându-se cu 15 voturi ”pentru.
8.Proiect de hotărâre privind aprobarea documentației tehnico-economice și a indicatorilor tehnico-economici ai obiectivului de investiții ”Amenajare punct de igienă în comuna Cristești”
Doamna primar a prezentat proiectul de hotărâre, arătând că despre posibiltatea de a se obține fonduri nerambursabile cu această destinație se vorbește de ceva vreme, dar că în viitorul apropiat se va deschide o sesiune pentru depunerea de proiecte cu acest obiect, a mai arătat că proiectul constă în amplasarea unui container modular, care va fi deschis doar în timpul zilei, în care vor funcționa 2 mașini de spălat automate, care vor putea fi utilizate de cei care doresc, și  prin acest  proiect se oferă, de asemenea, posibilitatea cetățenilor care locuiesc pe strada Școlii și care nu sunt racordați la rețeaua de apă potabilă, să-și ia apă în baza unei cartele, pentru că trebuie să plătească contravaloarea acesteia, apa neputând fi asigurată gratuit. Doamna primar a specificat că este necesar ca pentru realizarea proiectului să se extindă rețeaua de apă și canalizare pănă la capătul străzi, respectiv 200 de m, și că este necesar ca din bugetul local să se plătească cheltuielile neeligibile ale proiectului, care reprezintă cam 10.000 de euro, a mai arătat că s-a estimat că de acest punct de igienă se vor folosi aproximativ 250 de cetățeni. Doamna primar a arătat că este necesar ca să se amenajeze în zonă și 2 toalete, propunerea fiind ca acestea să fie din lemn, și care să fie vidanjate. Domnul consilier Nagy Hunor a arătat că din motive de igienă, dânsul propune ca acestea să fie amenajate la o distanță rezonabilă de punctul de igienă, și să fie construite din cărămidă. Domnul consilier Mureșan Nicolaie a propus să se construiască un astfel de punct și în satul Vălureni, pe Strada Orașului. Doamna primar a arătat că în satul Vălureni este necesar mai întâi să se înființeze rețeaua de apă și canal, și apoi să se realizeze un astfel de proiect. Domnul viceprimar Anghel Chiorean a arătat că în săptămâna care urmează, în zona în care a izbucnit focarul de hepatită din satul Cristești, respectiv în zona locuită de rromi de pe strada Școlii, pe aleile și străduțele din zonă se va efectua o dezinfecție și o deratizare, răspunzând astfel întrebării domnului consilier Nagy Hunor.
Preşedintele de şedinţă, a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Președintele de ședință, a supus aprobării Consiliului Local proiectul de hotărâre, au votat ”pentru” toți cei 15 consilieri locali în funcție, Hotărârea privind aprobarea documentației tehnico-economice și a indicatorilor tehnico-economici ai obiectivului de investiții ”Amenajare punct de igienă în comuna Cristești” fiind adoptată cu unanimitate de voturi. 
9.Proiect de hotarăre privind implementarea proiectului ”Amenajare punct de igienă în comuna Cristești”
Doamna primar a prezentat proiectul de hotărâre, arătând că este legat de proiectul care tocmai s-a aprobat. Preşedintele de şedinţă a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre, și a supus aprobării Consiliului Local proiectul de hotărâre. Toți consilierii locali au votat ”pentru”, astfel că Hotărârea privind implementarea proiectului ”Amenajare punct de igienă în comuna Cristești” a fost adoptată cu 15 voturi ”pentru”.
10.Proiect de hotărâre privind alegerea președintelui de ședință
Comisia pentru activităţi economico-financiare, amenajarea teritoriului şi urbanism și Comisia juridică şi de disciplină, protecţia mediului şi turism l-au propus ca președinte de ședință pe domnul consilier Gidofalvi Lorand-Laslo. Președintele de ședință a supus propunerea aprobării Consiliului Local, s-a votat după cum urmează: 
-”pentru”-14 voturi;
-”contra”-1 vot , respectiv domnul consilier Gidofavi Lorand.
Hotărârea prin care domnul consilier Gidofalvi Lorand Laslo a fost ales președinte de ședință pentru perioada decembrie 2018-februarie 2019 a fost adoptată cu 14 voturi ”pentru”.    
Președintele de ședință, CL nr.HCLdomnul consilier  Bereczki Zalan, a supus aprobării Consiliului Local  suplimentarea ordinii de zi cu încă un punct, respectiv Proiectul de hotărâre pentru modificarea și completarea art. 1 din HCL nr.37/31.07.2018 privind desemnarea reprezentantanților Consiliului Local al comunei Cristesti în Consiliul de administraţie al Şcolii Gimnaziale Cristeşti. Suplimentarea ordinii de zi a fost supusă aprobării Consiliului Local, fiind aprobată de toți cei 15 consilieri locali prezenți. Subsemnata am arătat că în luna iulie 2018 domnul consilier Nagy Hunor și domnul Cămărășan Ioan, care la acea dată era consilier local, au fost desemnați de Consiliul Local pentru a face parte din Consiliul de admimnistrație al Școlii Gimnaziale Cristești, dar cum domnului Cămărășan i-a încetat mandatul ca urmare a demisiei din Consiliul Local, este necesar ca în locul dânsului, Consiliul Local să desemneze o altă persoană. Domnul consilier Bian Ilarie l-a propus pe domnul consilier Almășan Emil, propunere care a fost votată de toți consilierii locali prezenți, astfel că Hotărârea pentru modificarea și completarea art. 1 din HCL nr.37/31.07.2018 privind desemnarea reprezentantanților Consiliului Local al comunei Cristești în Consiliul de administraţie al Şcolii Gimnaziale Cristeşti a fost adoptată cu 15 voturi ”pentru„.
	11.Diverse.
Domnul consilier Mureșan Ionel-Nicolaie s-a referit la dezbaterea publică care a avut loc luni 26 noiembrie 2018, mulțumind celor din comună implicați în a exprima punctul de vedere al populației cu privire la extinderea DN 15-E 60, arătând în același timp faptul că acestea au fost argumentate, și că în general dezbaterea a fost civilizată. Domnul consilier Almășan Emil a precizat că prezența cetățenilor la dezbatere arată faptul că ”oamenilor din Cristești le pasă de ceea ce se întâmplă” spre deosebire de Ungheni. Doamna primar a arătat că în Cristești oamenii au fost informați despre faptul că urma dezbaterea proiectului, și că și cei din Ungheni s-ar fi implicat dacă ar fi știut. La întrebarea domnului consilier Almășan despre ședința de la Consiliul Județean doamna primar a răspuns că a fost o ședință la nivelul Zonei Metropolitane, care ar încerca să facă ceva comun pentru cei care fac parte din aceasta așa cum se intâmplă la nivelul altor zone de acest fel din țară (Alba, Oradea), care au relizat multe proiecte comune. Domnul consilier Almășan Emil i-a invitat pe toți colegii să participe la nivelul comunei la festivitatea organizată cu prilezul Zilei Naționale și a Centenarului Marii Uniri, a întrebat de asemenea dacă Consiliul Local este de acord cu premierea parașutistului Pop Gabriel și acordarea unui premiu  de 2000 de lei. Doamna primar a arătat că dînsa este de acord cu premierea, dar că pentru a se acorda premiul în bani cererea trebuia depusă mai demult și trebuia întocmit un proiect de hotărâre în acest sens, Domnul consilier Bian Ilarie a arătat că încă din ședința din luna octombrie era vorba de premierea domnului Pop, propunere cu care toți consilierii locali au fost de acord, și că din câte știe s-a depus și o cerere în acest sens. Domnul consilier Nagy Hunor a arătat că a fost și este de acord cu premierea, dar în ceea ce privește premiul în bani trebuie văzut proiectul de hotărâre. Domnul consilier Bian Ilarie a supus aprobării Consiliului Local ca în data de 1 Decembrie domnul Pop Gabriel să fie premiat, urmând ca recompensa/premiul în bani să-i fie acordat ulterior conform celor hotărâte de Consiliului Local, propunerea cu care au fost de acord toți consilierii locali în funcție. Domnul consilier Csegzi Attila a prezentat Consiliului Local vizita pe care a făcut-o la Bruxelles la invitația domnului Tokess Laszlo, împărtășind câteva din lucrurile pe care le-a aflat în această vizită, apoi a ridicat din nou problema celor 300 de lei pe care familia Baricz nu i-a primit, arătând că ar fi trebuit să-i primească pentru că se încadra în prevederile hotărârii Consiliului Local, domnul viceprimar i-a răspuns arătând că nu se încadra, pentru că în hotărîre s-a precizat că se va da premiul pentru cei care împlineau 50 de ani de căsătorie, nu 51, sau mai mulți, ori familia respectivă s-a format în anul 1943, în anul 2017 au primit premiu cei care împlineau între 50 și 73 de ani de căsătorie, iar în anul acesta în baza consilierii primite de la juriști de Instituția Prefectului  cei care aveau mai mult de 50 de ani de căsătorie au fost menționați cu numele și prenumele în cadrul hotărârii. Doamna primar a arătat că s-a greșit când s-a adoptat hotărârea pentru că nu s-a aprobat să se acorde premiul și celor care au peste 50 de ani de căsătorie. Domnul consilier Csegzi Attila a arătat că i s-a comunicat adresa Instituției Prefectului cu privire la Dispoziția Primarului nr.59 din 3 mai 2018 privind stabilirea unor măsuri pentru implementarea programului anual de acordare a finanțărilor nerambursabile din bugetul comunei Cristești aprobat prin HCL nr.15/29.03.2018,   în care se menționează că nu au fost constatate aspecte de nelegalitate, dar că nu asta a solicitat, iar doamna primar i-a răspuns că prin Dispozitia 59 a fost desemnată comisia de evaluare a și selecționare a proiectelor pentru finanțare nerambursabilă. Domnul consilier Csegzi Attila a arătat că dânsul va merge mai departe în contencios administrativ pentru că nu-l ”satisface” răspunsul, și cu privire la statele de plată. Domnul consilier Csegzi Attila a solicitat să se ia legătura cu cei care gestionează transportul în comuna pe raza satului Vălureni, pentru că de multe ori microbuzele sunt supraîncărcate, pentru că iau un număr dublu, sau chiar triplu de cetățeni, iar prețul pentru 1000 m este de 3 lei. Doamna primar a arătat că la data la care dânsa a fost aleasă primar traseele de transport erau deja licitate de Consiliul Județean, care are în atribuții asigurarea pentru cetățeni a acestui serviciu, și că o nouă licitație va avea loc în iulie 2019, a mai arătat că va face propuneri pentru îmbunătățirea serviciului, a precizat că prețul transportului s-a stabilit în urma licitației, traseele fiind licitate, a arătat că actualul transportator a vrut să reducă numărul curselor și că această problemă a fost prezentată Consiliului Județen pentru rezolvare. Domnul viceprimar a arătat că administrația locală nu are competențe în verificarea numărului de călători dintr-un micobuz, a prețului, ci alte instituții ale statului care pot fi sesizate cu privire la aceste aspecte. Domnul consilier Csegzi Attila a solicitat să se se facă ceva și la ieșirea de pe Str. 8 Martie spre Cristești, de unde este aproape imposibil să ieși. Domnul consilier Mailat Viorel-Ioan a arătat că podul de la ișirea de pe Str.Cimitirului este înfundat, și că trebuie luate măsuri. Domnul viceprimar a arătat că a luat legătura cu cei de la Aquaserv pentru a se desfunda cu jet de apă la presiune mare, în comună fiind mai multe poduri care trebuie desfundate. Domnul viceprimar a arătat că în Cristești au fost puse drapele, dar că și oamenii din Vălureni, care l-au oprit pe stradă,  solicită acest lucru, arătând că și satul Vălureni este parte din comună, nu doar Cristeștiul, și că nu trebuie scăpat din vedere acest aspect. Domnul consilier Almășan a arătat că la data la care a promovat proiectul de hotărâre s-a gândit că 100 de drapele  sunt multe, dar, la cât de mare este comuna, s-a dovedit a fi puține. Doamnul consilier Obreja Ioan a solicitat să se repare canalele de pe Str.Florilor, pentru că se lasă jos. Doamna consilier Janosi Maria a întrebat dacă se repară șanțul de lăngă Biserica Catolică, a mai arătat că la următoarea ședință a Consiliului Local nu va mai participa, pentru că așa a ales dânsa, și le-a mulțumit colegilor ”pentru tot ce a fost bine și rău”. Domnul consilier Nagy Hunor a arătat că la dezbaterea publică de luni era mai bine dacă se venea cu o soluție, era mai bine să nu se respingă realizarea proiectului, ci să se propună o altă variantă de realizare, respectiv să se fi propus trei benzi de circulație pe unele zone, cum ar fi: Geiger, Primărie, ieșirea din sat, Materom, Via, a mai arătat că va expune într-o ședință viitoare cele la care se gândește pentru că din cele spuse poate că nu se întelege. Domnul consilier Mureșan Nicolaie a arătat că durata preconizată pentru realizarea poiectului de extindere a DN este de 36 de luni, și că până atunci  se va deschide tronsonul de autostradă până la Turda, iar traficul se va descongestiona, pentru că oamnenii vor prefera să circule pe autostradă. Domnul consilier Belean Manuel a precizat că 48% din trafic este tranzit. Domnul consilier Nagy Hunor a arătat că oamenii nu trebuie păcăliți, ci trebuie să li se expună toate variantele, trebuie să li se explice corect ce se va întâmpla. Domnul consilier Belean  a arătat că propunerea domnului  Nagy, dacă s-ar realiza, ar produce efect de pâlnie, nu s-ar fluidiza traficul. Domnul viceprimar Chiorean Anghel a arătat că la data la care se vor percepe taxe pe autostradă, mulți vor prefera să circule pe DN, ca de altfel și cei care nu au drum până la Turda, ci mai aproape. Domnul consilier Almășan Emil i-a spus domnului consilier Nagy Hunor că în ceea ce privește traficul greu din Cristești nu a avut aceeași atitudine. Domnul consilier Nagy Hunor a arătat că are dreptul la opinie, și să spună ceea ce gândește, apoi a întrebat dacă  s-au încast taxe de la cei care depășesc tonajul, doamna primar i-a răspuns că din câte știe dînsa încă nu, și nici nu s-au eliberat autorizații în baza HCL. Domnul consilier Nagy Hunor a arătat că ar trebui luată legătura cu poliția ca 1-3 zile să-i atenționeze pe cei care circulă pe străzi despre existența hotărârii Consiliului.
Domnul consilier Bereczki Zalan le-a mulțumit consilierilor locali pentru înțelegerea de care au dat dovadă în cele trei luni în care a fost președinte de ședință, și a declarat închisă ședința ordinară a Consiliului Local.

       Drept pentru care s-a încheiat prezentul proces-verbal.



Preşedinte de ședință, BERECZKI Zalan_________________		
Secretarul comunei Cristești, Melintia-Rodica STOICA_________	

